Одлукама Берлинског конреса 1878. Србија се обавезала да ће изградити пругу од Београда до аустроугарске границе, тј. до моста преко Саве, а Аустроугарска везу до Будимпеште. Деоница Суботица—Нови Сад пуштена је у саобраћај 5. марта 1883, а деоница Нови Сад—Земун 10. децембра исте године. Пруга од Београда до Земуна са мостом преко Саве предата је у саобраћај 1. септембра 1884, када је возом за Беч кренуо краљ Милан, краљица Наталија и престолонаследник Александар Обреновић.